**Navodilo za izpolnjevanje obrazca ODLOG/OBROK – PO – SARS-CoV-2 (COVID – 19)**

|  |  |
| --- | --- |
| Podatki o davčnem zavezancu: | *Vpišejo se osebni podatki o davčnemu zavezancu.*  *Vlogo za odlog oziroma obročno plačilo davka lahko vloži davčni zavezanec, ki je pravna oseba oziroma združenje oseb, vključno z družbo civilnega prava po tujem pravu, ki je brez pravne osebnosti, samostojni podjetnik posameznik in posameznik, ki samostojno opravlja dejavnost. Samostojni podjetnik posameznik in posameznik, ki samostojno opravlja dejavnost, lahko vloži vlogo le za davke, ki se nanašajo na opravljanje dejavnosti.* |
| Podatki o pooblaščencu: | *Vpišejo se podatki o pooblaščencu, v kolikor davčni zavezanec vlaga vlogo po pooblaščencu. K vlogi se priloži pooblastilo pooblaščencu.* |
| Podatki o zahtevku: | *Pri zahtevku davčni zavezanec označi primarni zahtevek, in sicer ali zahteva odlog ali obročno plačilo davčnih obveznosti.*  *Označite lahko tudi podrejeni zahtevek, za primer, če davčni organ primarnemu zahtevku ne bi ugodil.* |
| Podatki o obveznosti: | *V prazna polja davčni zavezanec* ***obvezno navede****, za katere davčne obveznosti zahteva odlog oziroma obročno plačilo.* |
| Pojasnila zavezanca: | *Zavezanec* ***obvezno******pojasni*** *izgubo sposobnosti pridobivanja prihodkov, zaradi bolezni COVID-19 (npr. zavezanec se lahko sklicuje na* *Odlok o začasni prepovedi ponujanja in prodajanja blaga in storitev potrošnikom, izgubo naročil, odpovedi pogodb poslovnih partnerjev, onemogočeno delovnanje na tujem in domačem trgu, motena oz. prekinjena dobava surovin, ustavitev projektov itd.)* |
| Priloge: | *Zavezanec predloži dokazila, s katerim izkazuje izgubo sposobnosti pridobivanja prihodkov (npr. preklic naročil, odpoved pogod s poslovnimi partnerji, izpis prometa, itd.)* |